recursal/SuperWikiNEXT-32B huggingface dataset:
Η **Türk Telekom** είναι η πρώην κρατική εταιρεία τηλεπικοινωνιών στην Τουρκία. Η Türk Telekom διαχωρίστηκε από τα Τουρκικά Ταχυδρομεία (PTT) το 1995. Τον Νοέμβριο του 2005 ιδιωτικοποιήθηκε ως Oger Telecom.

Ο όμιλος Türk Telekom παρέχει ολοκληρωμένες τηλεπικοινωνιακές υπηρεσίες από PSTN, GSM σε ευρυζωνικό Διαδίκτυο. Με την υποδομή του δικτύου που καλύπτει ολόκληρη τη χώρα, οι εταιρείες του ομίλου προσφέρουν ένα ευρύ φάσμα υπηρεσιών προσωπικούς και εταιρικούς πελάτες. Η Türk Telekom, η οποία κατέχει το 99,9% των μετοχών των εταιρειών TTNET, Argela, Innova, Sebit A.Ş. και AssisTT, είναι επίσης ο ιδιοκτήτης του 81% των μετοχών της Avea, η οποία είναι ένας από τους τρεις φορείς εκμετάλλευσης GSM στην Τουρκία. Η Türk Telekom υποστηρίζει επίσης την Albtelecom της Αλβανίας. Το 55% των μετοχών της Turk Telekom ανήκει στον οργανισμό Oger Telekomünikasyon A.Ş. και το 30% των μετοχών ανήκει στο Υφυπουργείο Οικονομικών της Τουρκίας. Το υπόλοιπο 15% των μετοχών έχει προσφερθεί σε ιδιώτες.

Τον Ιούλιο του 2018, κατά τη διάρκεια της κρίσης του τουρκικού νομίσματος και της κρίσης του χρέους, οι τουρκικές και διεθνείς τράπεζες ανέλαβαν τον έλεγχο της Türk Telekom λόγω μη καταβληθέντων χρεών ύψους δισεκατομμυρίων δολαρίων. Οι πιστωτές δημιούργησαν φορέα ειδικού σκοπού για να αποκτήσουν την εταιρεία, καθώς προσπαθούν να επιλύσουν την μεγαλύτερη κρίση χρέους της Τουρκίας.

Η εταιρεία διατηρεί τα δικαιώματα των τίτλων Türk Telekom Arena, όπου βρίκεται η έδρα της Galatasaray S.K.. Η εταιρεία χρεωκόπησε και τη διοίκησή της ανέλαβαν οι τουρκικές τράπεζες, καθώς αδυνατούσε να αποπληρώσει τα δάνειά της.

Παραπομπές
----------

1. ↑  «Banks Are Poised to Take a Majority Stake in Turk Telekom». Bloomberg. 5 Ιουλίου 2018.
2. ↑  «Sponsorship: Türk Telekom Sports Marketing». *Türk Telekom*. 26 October 2010. Αρχειοθετήθηκε από το πρωτότυπο στις 2015-03-29.. Ανακτήθηκε στις 2018-08-30.
3. ↑  «Χρεοκόπησε η Turk Telekom». 30 Αυγούστου 2018. Ανακτήθηκε στις 30 Αυγούστου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Türk Telekom στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305938802
* LCCN: n2014000500
* ISNI: 0000 0004 0446 7353

 |

 |
Ως **όψη των ούρων** χαρακτηρίζεται ο βαθμός διαύγειας των ούρων. Η όψη αποτελεί μία από τις παραμέτρους της γενικής εξέτασης ούρων.   

Συγκεκριμένα η όψη των ούρων μπορεί να είναι:

1. Διαυγής
2. Θολή
3. Έντονα θολή

Φυσιολογικά η όψη των ούρων είναι διαυγής.

Βαθμονόμηση της όψης των ούρων
------------------------------

Τοποθετούνται 10 – 12 ml ούρων μέσα σε ένα κωνικό σωληνάριο. Πίσω από αυτό τοποθετούμε ένα γραμμένο χαρτί και προσπαθούμε να το διαβάσουμε. Συγκεκριμένα:

* Αν το κείμενο διαβάζεται, τότε η όψη χαρακτηρίζεται διαυγής.
* Αν το κείμενο διακρίνεται αλλά δεν μπορεί να διαβαστεί τότε η όψη χαρακτηρίζεται ως θολή.
* Αν το κείμενο δεν διακρίνεται και δεν μπορεί να διαβαστεί τότε η όψη χαρακτηρίζεται ως έντονα θολή.

Συλλογή ούρων
-------------

Απαιτούνται πρώτα πρωινά ούρα μέσης ούρησης. Ο προσδιορισμός της όψης των ούρων πρέπει να γίνεται γρήγορα, το αργότερο σε δύο ώρες. Διαφορετικά αναμένεται η θόλωση του δείγματος εξαιτίας της ανάπτυξης μικροοργανισμών που επιμολύνουν τα ούρα από το περιβάλλον. Σε περίπτωση που τα ούρα έχουν τοποθετηθεί για την συντήρησή τους σε ψυγείο τότε θα πρέπει να επανέλθουν σε θερμοκρασία δωματίου (20ο C) πριν τον προσδιορισμό του χρώματος. Ο λόγος είναι τα ούρα μέσα στο ψυγείο θολώνουν ελαφρά λόγω της ανάπτυξης μικροκρυστάλλων.

Περιπτώσεις Εμφάνισης Θολερότητας
---------------------------------

### Παθολογικές καταστάσεις

#### Μικροβιουρία (άφθονοι μικροοργανισμοί ούρων)

Εμφανίζεται έντονη θολερότητα στα ούρα.

#### Πυουρία (άφθονα πυοσφαίρια ούρων)

Εμφανίζεται έντονη γκριζωπή θολερότητα μαζί με λευκό ίζημα στα ούρα. Η θολερότητα δεν διαλύεται σε οξικό οξύ.

#### Αιματουρία (αίμα στα ούρα)

Εμφανίζεται διάχυτη θολερότητα και «νέφος» στα ούρα με καστανο-ρυπαρό χρώμα.

#### Ουρικουρία (άφθονα άλατα ουρικού οξέος)

Εμφανίζεται ροδόχρωμη ή λευκή θολερότητα και ίζημα.

#### Παράπλευρες προσμίξεις

Σπέρμα, προστατικό υγρό ή και κόπρανα μπορούν να αναμιχθούν με τα ούρα και να εμφανιστεί θολερότητα.

### Κακή συντήρηση των ούρων

### Παρατεταμένη παραμονή των ούρων εκτός ψυγείου

Αναπτύσσονται πολλά μικρόβια που θολώνουν το δείγμα και το καθιστούν ακατάλληλο για εξέταση. Η θολερότητα αυτή δεν διαλύεται με κανένα χημικό (οξέα, αλκάλια) ή τεχνητό μέσο (φυγοκέντρηση, θέρμανση).

#### Παρατεταμένη συντήρηση στο ψυγείο

Μπορεί να εμφανιστούν μικροκρύσταλλοι πάγου και κατά συνέπεια θολερότητα η οποία φεύγει με την φυγοκέντρηση.

Βιβλιογραφία
------------

1. Ιωαννίδης Ι. Κλινική Χημεία Ι: Ανάλυση Ούρων: Θεωρία. Εκδόσεις Γιαχούδη. Θεσσαλονίκη, 2004.
2. Ιωαννίδης Ι. Κλινική Χημεία Ι: Ανάλυση Ούρων: Εργαστήριο. Εκδόσεις Γιαχούδη. Θεσσαλονίκη, 2002.
3. Καρκαλούσος Π. Η χημεία των ταχυδιαγνωστικών ταινιών ούρων. Έκδοση ΤΕΙ Αθηνών. Τμήμα Ιατρικών Εργαστηρίων 2008.
4. Αρσένη Α. Εξετάσεις ούρων στην εργαστηριακή διαγνωστική. Εκδόσεις Ζήτα, 2003.
5. Πισπίνης Ι. Εργαστηριακά μαθήματα κλινικής χημείας Ι. Έκδοση ΤΕΙ Αθηνών, Αθήνα 1997

Χρήσιμοι σύνδεσμοι
------------------

* 
* 
*
Ο **Άγιος Μανουήλ** ήταν νεομάρτυρας με καταγωγή από τα Σφακιά της Κρήτης. Αρνούμενος να αλλάξει την πίστη του αποκεφαλίστηκε από τους Τούρκους το έτος 1792.

Βιογραφία
---------

Γεννήθηκε στο χωριό Καλλικράτης στα Σφακιά και μικρό παιδί βρέθηκε στους Τούρκους, οι οποίοι με τη βία τον έκαναν μουσουλμάνο. Μόλις κατάλαβε τι είχε γίνει, νεαρός πλέον, κατόρθωσε να δραπετεύσει. Πήγε στη Μύκονο, όπου παντρεύτηκε και απόκτησε 6 παιδιά και ζούσε χριστιανικά με φόβο Θεού. Η γυναίκα του όμως τον πρόδιδε κι εκείνος πήρε τα παιδιά του κι χωρίς να την κατηγορήσει εγκαταστάθηκε σε άλλη οικία. Ο αδελφός όμως της γυναίκας του με μίσος τον πρόδωσε στους Τούρκους, οι οποίοι τον συνέλαβαν, τον έφεραν στον πασά της Χίου κι εκεί με παρρησία ομολόγησε τη χριστιανική πίστη του. Οι Τούρκοι τον βασάνισαν σκληρά μα ο Μανουήλ τους έλεγε: ''Προτιμώ να πεθάνω για την πίστη μου και να σώσω την ψυχή μου, παρά να την προδώσω και να είμαι κολασμένος αιώνια''. Ήταν 15 Μαρτίου του έτους 1792, όταν ο μακάριος Μανουήλ Σφακιανός εισήλθε στη χορεία των Νεομαρτύρων.

Πηγές
-----

1. ↑  Κατσουλα, Ιωάννας (2012). *Μορφές από το Μικρό Συναξάρι*. σελ. 89.
Η **Super League Formula** είναι πρωτάθλημα αγώνων ταχύτητας. Ιδρύθηκε το 2008 μετά την απορρόφηση της Premier Grand Prix 1. Το πρωτάθλημα αυτό αποτελείται από 18 ομάδες και η κάθε μια έχει το δικαίωμα να έχουν έναν επαγγελματία οδηγό. Οι ομάδες δεν είναι από γνωστές εταιρείες αυτοκινήτων, αλλά από ποδοσφαιρικές ομάδες, κάτι πρωτότυπο για τον μηχανοκίνητο αθλητισμό και γενικά για τον αθλητισμό. Τα οχήματα που χρησιμοποιούν είναι σαν αυτά της Φόρμουλα 1, δηλαδή μονοθέσια. Οι ιδρυτές της είναι οι Βρετανοί μεγαλοεπιχειρηματίες, Άλεξ Άντριου και Ρόμπιν Γουέμπ. Το πρωτάθλημα αρχίζει τον Απρίλιο και τελειώνει τον Νοέμβριο.
Τα μονοθέσια σύμφωνα με τους κανόνες, πρέπει να έχουν τουλάχιστον 750 άλογα και να έχουν κινητήρα V-12.

Ιστορία
-------

Η Επίσημη ίδρυση έγινε το 2008 και ο πρώτος τους αγώνας ήταν στη Μεγάλη Βρετανία, και συγκεκριμένα στην πίστα Ντόνιγκτον. Το πρώτο πρόγραμμα αγώνων αποτελούνταν από έξι αγώνες σε: Ισπανία, Πορτογαλία, Ιταλία, Μεγάλη Βρετανία, Βέλγιο και Γερμανία. Νικήτρια αναδείχθηκε η Beijing Gouan, ποδοσφαιρική ομάδα που αγωνίζεται στο πρωτάθλημα ποδοσφαίρου Κίνας. Μάλιστα, αγωνίστηκαν πολλές ποδοσφαιρικές ομάδες, που μεταξύ αυτών εντάχθηκε η ελληνική ομάδα του Ολυμπιακού, όπως: η Λίβερπουλ, η Μίλαν, η Αϊντχόφεν, η Πόρτο, η Αλ Αΐν, η Σεβίλλη και η Μπορούσια Ντόρτμουντ. Η Πρώτη σεζόν μεταδόθηκε σε 62 χώρες (όχι στην Ελλάδα και Κύπρο), ενώ στους 6 αγώνες είχαν 100.000 κόσμο που τους παρακολουθούσαν.

Το 2009 εντάχθηκαν αλλά και αφαιρέθηκαν και άλλοι αγώνες και άλλες ποδοσφαιρικές ομάδες. Τρεις αγώνες προστέθηκαν στο πρόγραμμα του 2009, η Γαλλία στο Μάνι-Κουρς, η Ισπανία που από το Χερέθ μεταφέρθηκε στην πίστα Χάραμα και η Ιταλία που από τη Βαλελούνγκα μεταφέρθηκε στην πίστα της Μόντσα. 

Το 2010 διπλασιάστηκαν οι αγώνες που από 6 έγιναν 12. Οι πίστες είναι οι εξής: η Σίλβερστόουν (Μεγάλη Βρετανία), η Άσσεν (Ολλανδία), η Μανικ-Κουρ (Γαλλία), η Ορντος (Κίνα) η Ναβάρα (Ισπανία), η Άντρια (Ιταλία), η Μπραντ-Χατς (Μ.Βρετανία), η Ζόλντερ (Βέλγιο), η Νιρμπούργκινγκ (Γερμανία) και η Πορτιμάο (Πορτογαλία).

Το 2011 πολλές ομάδες (μεταξύ των οποίων και ο Ολυμπιακός) αποφάσισαν να μη δηλώσουν συμμετοχή στο νέο πρωτάθλημα.
Ο **Άντριαν Άλστον** (Adrian Alston) είναι παλαίμαχος ποδοσφαιριστής και πρώην διεθνής Αυστραλός καθώς και μέλος της ομάδας που συμμετείχε στο Μουντιάλ του 1974.

Βιογραφικό
----------

Γεννημένος στις 6 Φεβρουαρίου του 1949 στο Πρέστον της Αγγλίας μετανάστευσε στην Αυστραλία όπου έκανε αισθητή την παρουσία του ως επιθετικός το 1970 με τη φανέλα της *St George Saints* όταν και κλήθηκε στην Εθνική.Με την Εθνική Αυστραλίας συμμετείχε στο Μουντιάλ του 1974,γεγονός που του έδωσε την ευκαιρία να αγωνιστεί στο αγγλικό πρωτάθλημα με τις Λούτον (1974-75) και Κάρντιφ (1975-76) .Αργότερα αγωνίστηκε στις ΗΠΑ καθώς και σε διάφορες αυστραλιανές ομάδες.

Με την Εθνική Αυστραλίας είχε συνολικά 39 συμμετοχές και 7 τέρματα (χωρίς να υπολογίζονται οι ανεπίσημοι διεθνείς αγώνες) .

Παραπομπές
----------

1. ↑  (πολλαπλές γλώσσες) *Transfermarkt*. 143077. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 809be0d1.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* rsssf.com
Ο **Άντριαν Όλιβερ** (Μοντέστο της Καλιφόρνια, 31 Μαρτίου 1988) είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.

Σταδιοδρομία
------------

Ο Όλιβερ αγωνίστηκε με υποτροφία στην ομάδα του κολεγίου της Ουάσινγκτον την σεζόν 2007-08, παίζοντας σε 38 αγώνες με μέσο όρο 4,7 πόντων και τον Δεκέμβριο του 2007 ανακοίνωσε ότι θα αποχωρήσει για προσωπικούς λόγους. Συνέχισε στο κολέγιο του Σαν Χοσέ, αγωνιζόμενος για πρώτη φορά στη νίκη της ομάδας του εναντίον του βόρειου Κολοράντο με 89-78 στις 20 Δεκεμβρίου 2008, όπου πέτυχε 27 πόντους.

Την σεζόν 2009-10, είχε μέσο όρο 22,5 πόντων, όντας πέμπτος σκόρερ του κολεγιακού πρωταθλήματος. Στις 24 Ιανουαρίου 2010, αναδείχθηκε καλύτερος παίκτης του πρωταθλήματος για εκείνη την εβδομάδα, κερδίζοντας το βραβείο Όσκαρ Ρόμπερτσον.

Μετά την αποφοίτηση του, υπέγραψε συμβόλαιο διετούς συνεργασίας με την ομάδα του Άρη, από τον οποίο αποχώρησε μετά από τρεις αγώνες για το πρωτάθλημα και έναν ακόμη για το κύπελλο, όπου σκόραρε 16 πόντους στην ήττα των "κίτρινων" από τον Ολυμπιακό με 59-80.

Μετά την προσπάθεια του να αγωνιστεί στο ΝΒΑ με τις ομάδες των Σακραμέντο Κινγκς και των Γκόλντεν Στέιτ Ουόριορς, υπέγραψε στην NBA D-League για τους Ρίνο Μπίγκχορνς, με τους οποίους είχε 6,6 πόντους σε πέντε αγώνες. Το Νοέμβριο του 2012, επανήλθε στους Μπίγκχορνς, όπου παρέμεινε για μόλις είκοσι ημέρες.

Τον Μάρτιο του 2014, υπέγραψε στους Ταρανάκι Μάουντενερς από τη Νέα Ζηλανδία, σημειώνοντας ρεκόρ πόντων με τους 42 που πέτυχε στη νίκη με 126-90 εναντίον των Σούπερ Σίτι Ρέιντζερς. Τον Αύγουστο του 2014, υπέγραψε στην μεξικάνικη Φουέρτζα Ρέτζια, στην οποία αγωνίστηκε μόλις σε έναν αγώνα.

Παραπομπές
----------

1. ↑  Oliver leaves Washington to play closer to his home
2. ↑  San Jose St. 89, N. Colorado 78
3. ↑  Scoring - ESPN.com - Go.com
4. ↑  Oliver Adds National Player Of The Week Award[*νεκρός σύνδεσμος*]
5. ↑  Άρης - Ολυμπιακός 59-80 - Κύπελλο - SPORT 24
6. ↑  «Η αλήθεια για τον Ολιβερ » BASKETBALL ARIS». Αρχειοθετήθηκε από το πρωτότυπο στις 21 Σεπτεμβρίου 2020. Ανακτήθηκε στις 30 Σεπτεμβρίου 2015.
7. ↑  «Bighorns Acquire Adrian Oliver». Αρχειοθετήθηκε από το πρωτότυπο στις 12 Αυγούστου 2013. Ανακτήθηκε στις 30 Σεπτεμβρίου 2015.
8. ↑  «Stampede at Bighorns Game Info». Αρχειοθετήθηκε από το πρωτότυπο στις 28 Δεκεμβρίου 2012. Ανακτήθηκε στις 30 Σεπτεμβρίου 2015.
9. ↑  «Player statistics for Adrian Oliver». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Σεπτεμβρίου 2015.
10. ↑  «274 - LNBP | Liga Nacional de Baloncesto Profesional». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 30 Σεπτεμβρίου 2015.

Πηγές
-----

* NBA D-League profile
* Adrian Oliver - GoHuskies.com
| Suzuki |
| --- |
| *Πρώτη γενιά* |
| *Δεύτερη γενιά* |
| Suzuki Hayabusa |
| Κατασκευάστρια: | Suzuki |
| Κατηγορία: | Σπορ Μοτοσικλέτα |
| Παραγωγή: | **1η γενιά**: 1999 - 2008**2η γενιά**: 2008- |
|  |
| Κυβισμός: | 1300cc1340cc |
| Ισχύς: | 151.5–162.6 bhp (1η γενιά)172.2 bhp (2η γενιά) |
| Βάρος: | 215–242 κιλά (1η γενιά)250 κιλά (2η γενιά) |
| Φρένα: | Δισκόφρενα |

Το καντράν της Hayabusa.
Η **Suzuki GSX1300R Hayabusa** είναι μία σπορ μοτοσικλέτα που παράγεται από την ιαπωνική βιομηχανία της Suzuki από το 1999 έως σήμερα. Κατείχε τον τίτλο της γρηγορότερης μοτοσικλέτας παραγωγής με 312 χλμ/ώρα, πριν την εισαγωγή του περιορισμού της μέγιστης ταχύτητας από τους κατασκευαστές μοτοσικλετών.

Εκτός από την ταχύτητα της, η Hayabusa έχει επαινεθεί από πολλούς κριτικούς για τις ολόπλευρες επιδόσεις της, υπό την έννοια ότι δεν θέτει σε κίνδυνο δραστικά όλες τις άλλες ιδιότητες, όπως το χειρισμό, την άνεση, την αξιοπιστία, το θόρυβο, την οικονομία καυσίμου ή την τιμή κατά την επιδίωξη μιας ενιαίας λειτουργίας. Ο Jay Koblenz του *Motorcycle Consumer News*, ενός μηνιαίου περιοδικού που τα θέμα του αφορούν τις μοτοσικλέτες, σχολίασε, "Αν νομίζετε ότι η ικανότητα μιας μοτοσικλέτας να προσεγγίσει 190 μίλια ανά ώρα ή μέχρι το ¼ του μιλίου σε λιγότερο από 10 δευτερόλεπτα είναι στην καλύτερη περίπτωση επιπόλαια και στη χειρότερη επιθετική, αυτήν εξακολουθεί να παραμένει μια μοτοσικλέτα που αξίζει μόνο για δοκιμή. Η Hayabusa είναι η ταχύτητα σε όλο της το μεγαλείο. Αλλά η ταχύτητα δεν είναι το μοναδικό πράγμα που είναι η Hayabusa."

Η Hayabusa θεωρείται ένα από τα σημαντικότερα και πιο σημαδιακά μοντέλα της Suzuki, καθώς και ευρύτερα της ιαπωνικής αλλά και της παγκόσμιας βιομηχανίας μοτοσικλετών, έχοντας επιπλέον αγαπηθεί από πολλούς οδηγούς ανά τον κόσμο.
**Skeptics Apocalypse** είναι ο τίτλος του πρώτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε το Ιούνιο του 1985 μέσω της δισκογραφικής εταιρείας Combat Records στην Βόρεια Αμερική και της Roadrunner Records στην Ευρώπη.

Ιστορία του άλμπουμ
-------------------

Οι ηχογραφήσεις του δίσκου πραγματοποιήθηκαν στο Λος Άντζελες από τον Δεκέμβριο του 1984 ως τον Φεβρουάριο του 1985 με παραγωγό τον Τζέι Τζόουνς.

Η ανταπόκριση προς τον δίσκο υπήρξε ιδιαίτερα θετική, με τον εκδότη του περιοδικού Metal Forces, Μπέρναρντ Ντο, να το χαρακτηρίζει ως ένα από τα αγαπημένα του άλμπουμ για εκείνη τη χρονιά, ενώ οι αναγνώστες του περιοδικού ψήφισαν τον τραγουδιστή Τζον Σιρίς ως τον τέταρτο καλύτερο τραγουδιστή του 1985. Μετά την κυκλοφορία του άλμπουμ, ο κιθαρίστας Κερτ Κίλφελτ αποχώρησε για να δημιουργήσει τους Holy Terror, δίνοντας την θέση του στον Μπέρνι Βερσέι.

Το κομμάτι "*Back to Reign*" επανηχογραφήθηκε με νέους στίχους από τους Holy Terror και μετονομάστηκε σε "*Debt of Pain*" για το άλμπουμ "*Mind Wars*" του 1988.

Για την προώθηση του δίσκου, το συγκρότημα περιόδευσε στην Μεγάλη Βρετανία με τους Raven, πριν αποχωρήσει και ο Τζορτζ Ρομπ, δίνοντας την θέση του στον Μάικλ Ζάπουτιλ. Οι Agent Steel ηχογράφησαν το ΕΡ "*Mad Locust Rising*" τον Οκτώβριο του 1985 στα Indigo Ranch Studios του Μαλιμπού, στο οποίο συμπεριλήφθηκε η διασκευή στο "*The Ripper*" των Judas Priest.

Το συγκρότημα έπαιξε στο φεστιβάλ "Aardschok Dag" της Ολλανδίας και περιόδευσε στην Ευρώπη μαζί με τους Overkill και τους Anthrax στην περιοδεία "Speed Metal attack", τον Μάιο του 1986.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "(The Calling)"   | 0:47 |
| 2. | "Agents of Steel"   | 3:04 |
| 3. | "Taken by Force"   | 2:30 |
| 4. | "Evil Eye/Evil Minds"   | 3:04 |
| 5. | "Bleed for the Godz"   | 3:28 |
| 6. | "Children of the Sun"   | 4:53 |
| 7. | "144,000 Gone"   | 4:32 |
| 8. | "Guilty as Charged"   | 4:58 |
| 9. | "Back to Reign"   | 3:23 |
| **Συν. διάρκεια:** | **30:39** |

Μέλη των Agent Steel
--------------------

Η σύνθεση του συγκροτήματος κατά την ηχογράφηση του "***Skeptics Apocalypse***" είχε την εξής μορφή:

* **Τζον Σιρίς** - *φωνητικά*
* **Χουάν Γκαρσία** - *κιθάρα*
* **Κερτ Κίλφελτ** - *κιθάρα*
* **Τζορτζ Ρομπ** - *μπάσο*
* **Τσακ Πρόφους** - *τύμπανα*

Παραπομπές
----------

1. ↑  Combat Records - Encyclopaedia Metallum: The Metal Archives
2. ↑  Roadrunner Records | The Official Website For Roadrunner Records
3. ↑  Jay Jones - Encyclopaedia Metallum: The Metal Archives
4. ↑  MusicMight :: Artists :: AGENT STEEL
5. ↑  Bernie Versailles - Metal Storm
6. ↑  Holy Terror - Mind Wars - Encyclopaedia Metallum: The Metal Archives
7. ↑  Michael Zaputil Discography at Discogs
8. ↑  Agent Steel - Mad Locust Rising (Vinyl) at Discogs
9. ↑  Agent Steel - The Ripper (Judas Priest Cover) - YouTube
10. ↑  Agent Steel - Metallipromo

Πηγές
-----

* Skeptics Apocalypse - Agent Steel | Songs, Reviews, Credits | AllMusic
* Agent Steel - Skeptics Apocalypse - Encyclopaedia Metallum: The Metal Archives
* Agent Steel - Biography - Metal Storm
Ο **Άντριααν φαν Στάλμπεμτ** (φλαμανδικά: **Adriaan** ή **Adriaen van Stalbemt** (12 Ιουνίου 1580 – 21 Σεπτεμβρίου 1662) ήταν Φλαμανδός ζωγράφος της τεχνοτροπίας μπαρόκ.

Βιογραφία
---------

Σύμφωνα με τον Άρνολντ Χαουμπράκεν ήταν πολύ καλός τοπιογράφος και διακοσμούσε τα τοπία του με ποικίλες μορφές ανθρώπων και ζώων με τέτοιο μεγαλοφυή τρόπο, ώστε έγινε πολύ δημοφιλής. Μετά την πολιορκία της Αμβέρσας (1584-85) η οικογένειά του μετοίκησε στο Μίντελμπουρχ, όπου και πιθανότατα ο Άντριααν εκπαιδεύτηκε. Επέστρεψε στην Αμβέρσα το 1609 απ' όπου αργότερα κλήθηκε στη βρετανική Αυλή. Πέρασε 10 μήνες στην Αγγλία, όπου ζωγράφισε δύο τοπία - απόψεις του Γκρίνουιτς.

Φωτοθήκη
--------

* Τοπίο με παραμύθια, 1620.*Τοπίο με παραμύθια*, 1620.
* Αρτεμίδα και Καλλιστώ*Αρτεμίδα και Καλλιστώ*
* Γκρήνουιτς*Γκρήνουιτς*
* Τοπίο με βουνό, 1600 - 1640, Ρέικσμουζεουμ*Τοπίο με βουνό*, 1600 - 1640, Ρέικσμουζεουμ

Οι πίνακές του σήμερα βρίσκονται αναρτημένοι σε πολλά μουσεία των τόπων όπου έζησε και εργάστηκε, όπως στην Αμβέρσα, στο Λονδίνο και στο Μίντελμπουρχ. Επηρεάστηκε από την οικογένεια Μπρίγκελ, ιδιαίτερα από τους Γιαν Μπρίγκελ τον πρεσβύτερο και Γιαν Μπρίγκελ τον νεότερο. Σύμφωνα με τον Χαυμπράκεν ζωγράφιζε ακόμη και σε ηλικία 80 ετών.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/74581. Ανακτήθηκε στις 23  Αυγούστου 2017.
2. 1 2  «Adriaen Stalbempt». *Biografisch Portaal*. 32908029.
3. 1 2  «Benezit Dictionary of Artists» (Αγγλικά) Oxford University Press. 2006. B00174207. Ανακτήθηκε στις 9  Οκτωβρίου 2017. ISBN-13 978-0-19-977378-7.
4. ↑  *The Fine Art Archive*. cs.isabart.org/person/139446. Ανακτήθηκε στις 1  Απριλίου 2021.
5. ↑  (Ολλανδικά) Adriaan van Stalbemt biography in *De groote schouburgh der Nederlantsche konstschilders en schilderessen* (1718) by Arnold Houbraken, courtesy of the Digital library for Dutch literature

Εξωτερικοί σύνδεσμοι
--------------------

* K. Andrews, 'A Pseudo-Elsheimer Group: Adriaen van Stalbemt as Figure painter', in Burlington Magazine, CXV, 1973, pp. 301–6

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131949947
* **Europeana**: agent/base/117815
* LCCN: no2018157373
* ISNI: 0000 0000 9033 8099
* GND: 138496439
* SUDOC: 230744141
* BNF: cb14959641q (data)
* BPN: 32908029
* ULAN: 500002902
* BNE: XX5245964
* RKD: 74581

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Ο **Άλμπα Σίλβιος**, λατιν.: *Alba Silvius* (λέγεται ότι βασίλευσε το διάστημα 1028 - 989 π.Χ.)  ήταν στη ρωμαϊκή μυθολογία ο 5ος απόγονος του Αινεία και 5ος βασιλιάς της Άλμπα Λόνγκα. Ήταν γιος του Λατίνου Σίλβιου και πατέρας του Άτυος.   Βασίλευσε τριάντα εννέα χρόνια.

Μεταγενέστερη παράδοση
----------------------

Στο ψευδοϊστορικό έργο *Ιστορία του βασιλείου της Βρετανίας* του Τζέφρεϊ του Μόνμαουθ (π. 1136), ο βρετανός βασιλιάς Έβραυκος έστειλε τις τριάντα κόρες του στον Άλμπα Σίλβιο, όπου παντρεύτηκαν μεταξύ των (απογόνων των Τρώων) ευγενών, καθώς οι Λατίνες και οι Σαβίνες αρνήθηκαν να συναναστραφούν μαζί τους. Ο Άλμπα Σίλβιος βοήθησε τους είκοσι γιους του Εβραύκου (εκτός από τον Βρούτο Γκρήνσιλντ ) στην κατάκτηση της Γερμανίας. Ο Τζέφρεϊ δίνει το όνομα του γιου και του διαδόχου του ως «Sylvius Epitus», αντί για Άτυς.

Βιβλιογραφικές αναφορές
-----------------------

1. ↑  Διονύσιος ο Αλικαρνασσεύς *Ρωμαϊκές Αρχαιότητες* 1.71
2. ↑  Ovid, *Metamorphoses* xiv. 612.
3. ↑  Livy, i. 3
4. ↑  Dionysius of Halicarnassus, i. 71
Ο **Αλεξάντρ Ιβάνοβιτς Βερχόφσκι** (ρωσικά: Александр Иванович Верховский‎, Αγία Πετρούπολη, 27 Νοεμβρίου / 9 Δεκεμβρίου [νέο ημερ.] 1886 – τόπος εκτελέσεων «Κομμουνάρκα», Μόσχα, 19 Αυγούστου 1938) ήταν Ρώσος στρατιωτικός ηγέτης, Υποστράτηγος το 1917 και Διοικητής Ταξιαρχίας το 1936.

Βιογραφία
---------

Γεννήθηκε στην Αγία Πετρούπολη και ήταν γόνος της παλιάς αριστοκρατικής οικογένειας (*дворянский род*) των Βερχόφσκι (πολωνικά: Wierchowski‎), από τη Γαλικία. Αποφοίτησε από την Ακαδημία του Γενικού Επιτελείου (1911) και πήρε μέρος τόσο στον Ρωσο-Ιαπωνικό πόλεμο, όσο και στον Α΄ Παγκόσμιο Πόλεμο. Κατά την περίοδο της Φεβρουαριανής Επανάστασης, ο Βερχόφσκι εξελέγη αντιπρόεδρος του Σοβιέτ της Σεβαστούπολης. Από τον Ιούλιο μέχρι τον Σεπτέμβριο 1917, ενώ διοικούσε στρατεύματα της Στρατιωτικής Περιοχής της Μόσχας, συνεργάστηκε με τους Σοσιαλεπαναστάτες (Εσέρους) και τους Μενσεβίκους και κατέστειλε επαναστατικά ξεσπάσματα μέσα στους στρατιώτες· αντιτάχτηκε επίσης στο κίνημα του Κορνίλοφ. Από 30 Αυγούστου (12 Σεπτεμβρίου) μέχρι 22 Οκτωβρίου (4 Νοεμβρίου) 1917, ο Βερχόφσκι ήταν υπουργός πολέμου, αλλά παραιτήθηκε λόγω της απόρριψης από το Προκοινοβούλιο των μέτρων που είχε προτείνει (έξοδος της Ρωσίας από τον πόλεμο, αποστράτευση του στρατού, και άλλα). Τον Νοέμβριο του 1917 προσπάθησε, μαζί με Εσέρους και Μενσεβίκους ηγέτες, να δημιουργήσει στο Γενικό Αρχηγείο μια αντι-Μπολσεβίκικη, "δημοκρατική, γενικά σοσιαλιστική κυβέρνηση". Το 1918 συνελήφθη επειδή μετείχε σε οργάνωση των Εσέρων. Έχοντας αλλάξει απόψεις, ο Βερχόφσκι εντάχθηκε στον Κόκκινο Στρατό τον Φεβρουάριο του 1919, και αρχίζοντας το 1920 ήταν μέλος του Έκτακτης Διάσκεψης για την Άμυνα της Δημοκρατίας. Τα χρόνια 1921-30 ήταν εκπαιδευτής της ιστορίας της τέχνης του πολέμου και της τακτικής στην Στρατιωτική Ακαδημία Φρούντζε, φτάνοντας τον βαθμό του καθηγητή το 1927. Από το 1930 έως το 1932, ο Βερχόφσκι ήταν αρχηγός του επιτελείου της Στρατιωτικής Περιοχής του Βόρειου Καυκάσου· στη συνέχεια υπηρέτησε στο Βρίστρελ, την ανώτερη σχολή πεζικού των Σοβιετικών ενόπλων δυνάμεων, στο Γενικό Επιτελείο, και στην Ακαδημία του Γενικού Επιτελείου.

Έργα
----

* Na trudnom perevale. Moscow, 1959.
* Obshchaia taktika. Moscow, 1927.
* Ogon’, manevr, maskirovka. Moscow, 1928.
* Ocherk po istorii voennogo iskusstva v Rossii XVIII i XIX vv. Moscow, 1921.

Πηγές
-----

* «Verkhovskii, Aleksandr Ivanovich». encyclopedia2.thefreedictionary.com. Ανακτήθηκε στις 28 Μαρτίου 2016.  The Great Soviet Encyclopedia (1979).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 313507783
* LCCN: n85193765
* ISNI: 0000 0004 4547 8956
* GND: 1056147881
* NKC: js2015889692

 |

 |
Το **WSOP** (*World Series of Poker*, *Παγκόσμια Σειρά Πόκερ*) είναι μια σειρά από τουρνουά πόκερ και διεξάγεται κάθε χρόνο στο Λας Βέγκας των ΗΠΑ, ενώ από το 2005 χρηματοδοτείται από την εταιρεία Caesars Entertainment (γνωστή ως Harrah's Entertainment μέχρι το 2010). Χρονολογείται από το 1970, όταν ο Μπένι Μπίνιον κάλεσε επτά από τους πιο γνωστούς παίκτες του πόκερ στο Horseshoe Casino για ένα τουρνουά.

Ο νικητής κάθε διοργάνωσης λαμβάνει ένα WSOP bracelet και ένα χρηματικό έπαθλο με βάση τον αριθμό των συμμετεχόντων και τα ποσά buy-in. Με τα χρόνια, έχει αυξηθεί τόσο ο αριθμός των γεγονότων όσο και ο αριθμός των συμμετεχόντων. Κάθε χρόνο, το WSOP κορυφώνεται με το «$10,000 no-limit hold'em Main Event», το οποίο, από το 2004, έχει προσελκύσει χιλιάδες συμμετέχοντες. Ο νικητής λαμβάνει ένα βραβείο πολλών εκατομμυρίων δολαρίων σε μετρητά και ένα βραχιόλι, το οποίο έχει γίνει το πιο πολυπόθητο βραβείο το οποίο ένας παίκτης του πόκερ μπορεί να κερδίσει. Ο νικητής του «World Series of Poker Main Event» θεωρείται ότι είναι ο Παγκόσμιος Πρωταθλητής του πόκερ.

Από το 2014, το WSOP αποτελείται από 65 εκδηλώσεις, περιλαμβάνοντας τις περισσότερες σημαντικές παραλλαγές του πόκερ. Ωστόσο, τα τελευταία χρόνια, πάνω από τα μισά από τα γεγονότα που έχουν παραλλαγές του Texas Hold 'em. Οι εκδηλώσεις λαμβάνουν χώρα παραδοσιακά μία ημέρα ή κατά τη διάρκεια αρκετών συνεχόμενων ημερων κατά τη διάρκεια της σειράς, τον Ιούνιο και τον Ιούλιο. Ωστόσο, αρχής γενομένης από το 2008, το τελικό τραπέζι του Main Event καθυστέρησε μέχρι το Νοέμβριο. Το τελικό τραπέζι του 2012 ξεκίνησε τον Οκτώβριο, λόγω των προεδρικών εκλογών στις Ηνωμένες Πολιτείες.

Παραπομπές
----------

1. ↑  «World Series of Poker History». *ESPN.com*. ESPN. 28 Ιουλίου 2006. Ανακτήθηκε στις 20 Ιανουαρίου 2009.
2. ↑  «A History of the WSOP: The Champions». *PokerRoom.com*. Ongame Network Ltd. 13 Ιουνίου 2007. Αρχειοθετήθηκε από το πρωτότυπο στις 10 Νοεμβρίου 2007. Ανακτήθηκε στις 17 Ιουλίου 2007.
3. ↑  «Poker's glory is about the bracelet, not the money». *Albuquerque Tribune*. Assoociated Press. July 28, 2006. Αρχειοθετήθηκε από το πρωτότυπο στις 2009-04-22.. Ανακτήθηκε στις 2009-01-18.
4. ↑  «Final Table Set at World Series of Poker Main Event; Nine to Compete at Rio for $12 Million and Title of World Champion». *Business Wire*. Business Wire. 9 Αυγούστου 2006. Ανακτήθηκε στις 22 Ιανουαρίου 2009.
5. ↑  Fast, Erik (1 Φεβρουαρίου 2012). «2012 World Series of Poker Final Table Moved To October». *CardPlayer*. Ανακτήθηκε στις 4 Ιουνίου 2014.
6. ↑  «IT'S HERE! 2012 WORLD SERIES OF POKER TOURNAMENT SCHEDULE ANNOUNCED». WSOP. 27 Φεβρουαρίου 2012. Ανακτήθηκε στις 4 Ιουνίου 2014.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα World Series of Poker  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Ζώνες ώρας της Ευρώπης**:  

|  |  |
| --- | --- |
| Γαλάζιο | Ώρα Δυτικής Ευρώπης (WET) (GMT) (UTC±00:00) |
| Μπλε | Ώρα Δυτικής Ευρώπης (WET) (GMT) (UTC±00:00) Θερινή Ώρα Δυτικής Ευρώπης (WEST, BST) (UTC+01:00) |
| Κόκκινο | Ώρα Κεντρικής Ευρώπης (CET) (UTC+01:00) Θερινή Ώρα Κεντρικής Ευρώπης (CEST) (UTC+02:00) |
| Μπεζ | Ώρα Ανατολικής Ευρώπης (EET) (UTC+02:00) Θερινή Ώρα Ανατολικής Ευρώπης (EEST) (UTC+03:00) |
| Κίτρινο | Ώρα Ανατολικής Ευρώπης (EET) Ώρα Καλίνινγκραντ (UTC+02:00) |
| Πράσινο | Ώρα Μόσχας (MSK), Ώρα Τουρκίας (TRT) (UTC+03:00) |

Με ανοιχτά χρώματα σημειώνονται οι χώρες που δεν εφαρμόζουν θερινή ώρα: Αλγερία, Λευκορωσία, Ισλανδία, Μαρόκο, Ρωσία, Τυνησία και Τουρκία.

**Ζώνες ώρας της Μέσης Ανατολής**:  

|  |  |  |
| --- | --- | --- |
|     | UTC+02:00 | Σταθερή Ώρα Αιγύπτου |
|     | UTC+02:00UTC+03:00 | Ώρα Ανατολικής Ευρώπης /Σταθερή Ώρα Ισραήλ /Σταθερή Ώρα ΠαλαιστίνηςΘερινή Ώρα Ανατολικής Ευρώπης /Θερινή Ώρα Ισραήλ /Θερινή Ώρα Παλαιστίνης |
|     | UTC+03:00 | Σταθερή Ώρα Αραβίας /Σταθερή Ώρα Τουρκίας |
|     | UTC+03:30 | Σταθερή Ώρα Ιράν |
|     | UTC+04:00 | Σταθερή Ώρα Περσικού Κόλπου |

▉▉▉▉ Επίσημη ώρα τηρείται όλο το χρόνο  
▉ Παρατηρείται θερινή ώρα
Η **ώρα στην Τουρκία** είναι η ώρα Άπω Ανατολικής Ευρώπης (UTC+03:00). Χρησιμοποιήθηκε επίσης στην Τουρκική Δημοκρατία της Βόρειας Κύπρου μέχρι την επιστροφή της στην EET τον Οκτώβριο του 2017. Στις 28 Οκτωβρίου 2018 η Τουρκία θα επιστρέψει στην Ώρα Ανατολικής Ευρώπης.

Ιστορία
-------

Μέχρι το 2016 είχε την ίδια ώρα με την Ελλάδα, και χρησιμοποιούσε την ώρα Ανατολικής Ευρώπης. Ωστόσο, αποφασίστηκε στις 8 Σεπτεμβρίου 2016 να χρησιμοποιηθεί η θερινή ώρα όλη τον χρόνο, και πλέον χρησιμοποιεί την ζώνη ώρας UTC+03:00. Ακόμη, λόγω των τουρκικών προεδρικών εκλογών του 2015, ο Ρετζέπ Ταγίπ Ερντογάν είχε αποφασίσει να παρατείνει την θερινή ώρα για δύο εβδομάδες, με αποτέλεσμα η θερινή ώρα να τελειώσει στις 8 Νοεμβρίου 2015. Τον Οκτώβριο του 2017, η τουρκική κυβέρνηση ανακοίνωσε ότι ξεκινώντας από τις 28 Οκτωβρίου 2018 η χώρα θα επιστρέψει στην EET, αλλά αυτή η απόφαση ανεστράφη τον Νοέμβριο του 2017.

Παραπομπές
----------

1. ↑  «Time zone in Istanbul, Turkey». Αρχειοθετήθηκε από το πρωτότυπο στις 25 Νοεμβρίου 2016.
2. ↑  «Turkish Time (TRT)».
3. ↑  «Saatler geri alınıyor!». Yeni Düzen. Ανακτήθηκε στις 18 Οκτωβρίου 2017.
4. 1 2  «Türkiye'de saatler ne zaman ileri alınacak?» (στα tr-TR). *www.haberturk.com*.. Ανακτήθηκε στις 2018-03-28.
5. ↑  «Yaz saati uygulaması sürekli hale geldi» (στα tr-TR). *www.hurriyet.com.tr*.. Ανακτήθηκε στις 2018-06-12.
Το ***Vsesvit*** (ουκρανικά: Всесвіт‎, Βσεσβίτ) είναι ουκρανικό περιοδικό που εκδίδει αποκλειστικά μεταφράσεις της παγκόσμιας κλασικής και σύγχρονης λογοτεχνίας, καλύπτοντας διαφορετικές πτυχές της πολιτιστικής, καλλιτεχνικής, κοινωνικής και πολιτικής ζωής σε όλα τα μέρη του κόσμου. Η ουκρανική λέξη *Βσεσβίτ* μεταφράζεται ως *Σύμπαν*.

Το Βσεσβίτ είναι το παλαιότερο και πιο αναγνωρισμένο ουκρανική λογοτεχνικό περιοδικό, το οποίο ιδρύθηκε το 1925 από τους εξέχοντες ουκρανούς συγγραφείς Βασίλ Ελλάν-Μπλακίτνι, Μίκολα Χβιλίοβι και Αλεξάντερ Ντοβζένκο. Το περιοδικό έχει μεταφράσει πάνω από 500 μυθιστορήματα, 1000 ποιητικές συλλογές, διηγήματα και θεατρικά έργα, εκατοντάδες δοκίμια, κριτικές, συνεντεύξεις με εξέχοντες συγγραφείς που έχουν γράψει σε πάνω από 84 γλώσσες στα πάνω από 80 χρόνια ύπαρξης του.

Το ***Ars Translationis***, ένα διάσημο λογοτεχνικό βραβείο για να τιμήσει τον διάσημο ουκρανό μεταφραστή Μίκολα Λούκας, συστάθηκε από το περιοδικό Βσεσβίτ το 1995.

Χάρη στην τιτάνια προσπάθεια του προσωπικού του περιοδικού, το Βσεσβίτ ήταν το πρώτο περιοδικό που εισήγαγε πάρα πολλούς συγγραφείς στο ουκρανικό κοινό (καθώς και στο πρώην Σοβιετικό κοινό γενικότερα) και δημοσίευε μεταφράσεις στα ουκρανικά. Για ένα μεγάλο χρονικό διάστημα και για μια σειρά γενεών το Βσεσβίτ ήταν ένα είδος ανοίγματος και υπηρέτησε ως τακτική σύνδεση με τον "έξω κόσμο", ένα διάλειμμα από το σιδηρούν παραπέτασμα. Το Βσεσβίτ έδωσε αφορμή για μια σχολή Ουκρανών μελετητών και μεταφραστών γνωστοί στην Ουκρανία και στο εξωτερικό.

Εξωτερικοί σύνδεσμοι
--------------------

* (Ουκρανικά) Επίσημη ιστοσελίδα της *Vsesvit*, η εφημερίδα
Με την ονομασία **VOTRE BEAUTÉ**, (προφέρεται βοτρ μπωτέ = (η) ομορφιά σας), τιτλοφορείται ένα από τα σημαντικότερα μηνιαία γυναικεία γαλλικά περιοδικά με παγκόσμια κυκλοφορία. Το περιοδικό αυτό με ίδιο τίτλο κυκλοφορεί και στην Ελλάδα στην ελληνική γλώσσα, την πολυσέλιδη έκδοση του οποίου ανέλαβε η εκδοτική εταιρεία "TCT media group Εκδόσεις ΑΕ".

Το περιοδικό κυκλοφορεί πλέον στην κυριακάτικη έκδοση της εφημερίδας "Πρώτο Θέμα".

Η διαδικτυακή έκδοση συνεχίζεται.

Η ύλη του περιοδικού απευθύνεται εξ ολοκλήρου στο γυναικείο πληθυσμό και περιλαμβάνει θέματα μόδας, ομορφιάς, κουζίνας, ψυχαγωγίας και διασκέδασης, ψυχολογίας, βιβλιοπαρουσίασης και αστρολογίας, ενώ ένα μεγάλο μέρος του είναι αφιερωμένο σε ανάλογες διαφημίσεις. Τακτικά περιλαμβάνει και άρθρα γενικού ενδιαφέροντος καθώς και συνεντεύξεις προσώπων, ευρύτερα γνωστών του αναγνωστικού του κοινού.

Παραπομπές
----------

1. ↑  «Graphic Arts». Ανακτήθηκε στις 30 Ιουλίου 2014.

Εξωτερικοί σύνδεσμοι
--------------------

* Η ηλεκτρονική έκδοση του ελληνόγλωσσου περιοδικού
* Η Ιστοσελίδα του γαλλικού περιοδικού
**Ζώνες ώρας της Ευρώπης**:  

|  |  |
| --- | --- |
| Γαλάζιο | Ώρα Δυτικής Ευρώπης (WET) (GMT) (UTC±00:00) |
| Μπλε | Ώρα Δυτικής Ευρώπης (WET) (GMT) (UTC±00:00) Θερινή Ώρα Δυτικής Ευρώπης (WEST, BST) (UTC+01:00) |
| Κόκκινο | Ώρα Κεντρικής Ευρώπης (CET) (UTC+01:00) Θερινή Ώρα Κεντρικής Ευρώπης (CEST) (UTC+02:00) |
| Μπεζ | Ώρα Ανατολικής Ευρώπης (EET) (UTC+02:00) Θερινή Ώρα Ανατολικής Ευρώπης (EEST) (UTC+03:00) |
| Κίτρινο | Ώρα Ανατολικής Ευρώπης (EET) Ώρα Καλίνινγκραντ (UTC+02:00) |
| Πράσινο | Ώρα Μόσχας (MSK), Ώρα Τουρκίας (TRT) (UTC+03:00) |

Με ανοιχτά χρώματα σημειώνονται οι χώρες που δεν εφαρμόζουν θερινή ώρα: Αλγερία, Λευκορωσία, Ισλανδία, Μαρόκο, Ρωσία, Τυνησία και Τουρκία.

Η **ώρα στην Τσεχία** είναι η Ώρα Κεντρικής Ευρώπης (τσεχικά: Středoevropský čas, SEČ: UTC+01:00) και η Θερινή Ώρα Κεντρικής Ευρώπης (τσεχικά: Středoevropský letní čas, SELČ: UTC+02:00). Η θερινή ώρα χρησιμοποιείται από τις 2 π.μ. την τελευταία Κυριακή του Μαρτίου έως τις 3 π.μ. την τελευταία Κυριακή του Οκτωβρίου. Η Τσεχική Δημοκρατία χρησιμοποιεί την Ώρα Κεντρικής Ευρώπης από το 1979. Μέχρι το 1993, όταν η Τσεχοσλοβακία χωρίστηκε στην Τσεχική Δημοκρατία και τη Σλοβακία, επίσης χρησιμοποιούταν η Ώρα Κεντρικής Ευρώπης και τη Θερινή Ώρα Κεντρικής Ευρώπης. Μετά τους καλοκαιρινούς μήνες, η ώρα στην Τσεχία μετατοπίζεται κατά μία ώρα πίσω στην Ώρα Κεντρικής Ευρώπης. Όπως και στα περισσότερα κράτη στην Ευρώπη, η θερινή ώρα χρησιμοποιείται στην Τσεχία, όπου η ώρα μετατοπίζεται προς τα εμπρός κατά μία ώρα, δύο ώρες μπροστά από την Ώρα Γκρίνουιτς.

Βάση δεδομένων ζώνης ώρας
-------------------------

Στην βάση δεδομένων ζώνης ώρας IANA ώρας η Τσεχία εκπροσωπείται από το Europe/Prague.

Δείτε επίσης
------------

* Κατάλογος ζωνών ώρας ανά χώρα
* Κατάλογος χωρών ανά μετατόπιση UTC

Παραπομπές
----------

1. ↑  Nautical Almanac Office (U S ) (17 Μαΐου 2013). *The Nautical Almanac for the Year 2014*. Government Printing Office. σελ. 262. ISBN 978-0-16-091756-1.
2. ↑  «Czech Republic time». Αρχειοθετήθηκε από το πρωτότυπο στις 13 Σεπτεμβρίου 2015. Ανακτήθηκε στις 22 Δεκεμβρίου 2017.

Εξωτερικοί σύνδεσμοι
--------------------

* Τρέχουσα ώρα στην Τσεχία
* Ζώνη ώρας και θερινή ώρα στην Τσεχία
* Τρέχουσα τοπική ώρα στην Τσεχία
* Ζώνη ώρας στην Τσεχία
*Τοπίο με αγελάδες*
Ο **Άντονι φαν Μπόρσσομ** (Anthonie van Borssom, 2 Ιανουαρίου 1631 Άμστερνταμ – 19 Μαρτίου 1677, Άμστερνταμ), ήταν Ολλανδός τοπιογράφος της Χρυσής Εποχής.

Βιογραφία
---------

Σύμφωνα με το Ολλανδικό Ινστιτούτο Ιστορίας της Τέχνης ( RKD ), ήταν τοπιογράφος της ιταλικής τεχνοτροπίας που αντέγραφε τα έργα δημοφιλών τοπιογράφων της εποχής του στο Άμστερνταμ όπως οι Γιάκομπ φαν Ράουσντελ, Πάουλους Πόττερ, Έλμπερτ Κόυπ (εσωτερικοί χώροι εκκλησίας), Νικολάες Μπέρχεμ, Φίλιπς Κόνινκ, Γιαν Βάιναντς, Ερτ φαν ντερ Νέιρ (σεληνοφωτισμένα τοπία), Όττο Μαρσέους φαν Σρικ και Κορνέλις Φόομ. Έζησε και εργάστηκε στο Άμστερνταμ, αλλά έκανε ένα ταξίδι το 1650-1655 κατά μήκος του Ρήνου και πέρασε χρόνο στο Κλίβε.  Τάφηκε στην Βέστερκερκ.  Πιθανότατα ήταν μαθητής του Ρέμπραντ κατά τα έτη 1645-1650.

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. 1 2 3  Anthonie van Borssom in the RKD

Εξωτερικοί σύνδεσμοι
--------------------

* Ο Anthonie van Borssom στο PubHist

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15638446
* **Europeana**: agent/base/39178
* LCCN: no2015012616
* ISNI: 0000 0001 1746 2015
* GND: 121923827
* SUDOC: 184121752
* BNF: cb14966507r (data)
* BPN: 11225537
* ULAN: 500003284
* RKD: 10858

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
**Ζώνες ώρας της Μέσης Ανατολής**:  

|  |  |  |
| --- | --- | --- |
|     | UTC+02:00 | Σταθερή Ώρα Αιγύπτου |
|     | UTC+02:00UTC+03:00 | Ώρα Ανατολικής Ευρώπης /Σταθερή Ώρα Ισραήλ /Σταθερή Ώρα ΠαλαιστίνηςΘερινή Ώρα Ανατολικής Ευρώπης /Θερινή Ώρα Ισραήλ /Θερινή Ώρα Παλαιστίνης |
|     | UTC+03:00 | Σταθερή Ώρα Αραβίας /Σταθερή Ώρα Τουρκίας |
|     | UTC+03:30 | Σταθερή Ώρα Ιράν |
|     | UTC+04:00 | Σταθερή Ώρα Περσικού Κόλπου |

▉▉▉▉ Επίσημη ώρα τηρείται όλο το χρόνο  
▉ Παρατηρείται θερινή ώρα
Η ώρα στην Ιορδανία είναι η Χειμερινή ώρα Αραβίας (AST) (UTC+03:00), ακολουθώντας έτσι όλο το χρόνο την ίδια ώρα με την Τουρκία και τη Σαουδική Αραβία.

Από το 1985 έως το 2022 η Ιορδανία χρησιμοποιούσε την ώρα ανατολικής Ευρώπης (UTC+2) τον χειμώνα και την θερινή ώρα (UTC+03:00) το καλοκαίρι. Αυτές οι αλλαγές δεν συμβαίνουν πάντα τον ίδιο καιρό. Η εφαρμογή της θερινής ώρας στην Ιορδανία ξεκινούσε την τελευταία Παρασκευή του Μαρτίου ή την πρώτη Παρασκευή του Απριλίου και τελείωνε την τελευταία Παρασκευή του Οκτωβρίου.

Τον Οκτώβριο του 2022 η Ιορδανία αποφάσισε να χρησιμοποιήσει την ζώνη ώρας UTC+3 όλο το χρόνο, καταργώντας έτσι την θερινή ώρα. Το ίδιο είχε κάνει και η Συρία, την ίδια περίοδο. Η Ιορδανία κατήργησε την θερινή ώρα και το 2012, αλλά επέστρεψε τον Δεκέμβριο του 2013 στη χειμερινή ώρα.

Παραπομπές
----------

1. ↑   Time zone in Amman, Jordan
2. ↑  «Daylight saving time will be throughout the year in Jordan: government». *en.royanews.tv* (στα Αγγλικά). Ανακτήθηκε στις 21 Οκτωβρίου 2022.
3. ↑  «Jordan will end DST after all». *Timeanddate.com*.
**Ωριμος μαθητής** (*mature student*) ή **ενήλικος μαθητής** θεωρείται όποιος ξεκινά τη διαδικασία της μάθησης σε ηλικία σχετικά μεγαλύτερη από αυτήν του αποφοίτου λυκείου. Ουσιαστικά αναφέρονται με αυτόν τον όρο μαθητές και σπουδαστές που ξεκινούν τις πανεπιστημιακές σπουδές τους σε ηλικία από 25 ετών και άνω. Το φαινόμενο των ώριμων μαθητών στο εξωτερικό είναι ευρέως διαδεδομένο και συνδέεται με τη δια βίου μάθηση Στις ΗΠΑ και τη Βρετανία περίπου το 15% των φοιτητών είναι ώριμοι φοιτητές, για τους οποίους υφίσταται ειδική μέριμνα, που διευκολύνει την πρόσβαση και τη φοίτησή τους.

Εξωτερικοί σύνδεσμοι
--------------------

* WorldWideLearn.com: Adult Learners and New Traditions in Higher Education Αρχειοθετήθηκε 2008-12-04 στο Wayback Machine.
* National Center for Education Statistics
* BBC Adult Learning Portal Αρχειοθετήθηκε 2018-08-20 στο Wayback Machine. with websites including Skillswise and raw Αρχειοθετήθηκε 2010-02-04 στο Wayback Machine.
Η **Αιαία (Αία)** είναι το μυθικό νησί, όπου σύμφωνα με τον Όμηρο βρισκόταν το παλάτι της Κίρκης.

Ο Οδυσσέας και οι σύντροφοί του έφτασαν στη νήσο μετά την άτακτη φυγή τους από τη χώρα των Λαιστρυγόνων. Προσάραξαν το πλοίο τους σε μια ευρύχωρη παραλία και έμειναν εκεί δύο ημέρες. Την τρίτη μέρα, ο Οδυσσέας ανέβηκε σε ένα ύψωμα προκειμένου να προσανατολιστεί και να εντοπίσει ίχνη ανθρώπινης παρουσίας. Διέκρινε από ψηλά τον καπνό από το μέγαρο της Κίρκης, το οποίο περιβαλλόταν από ένα άλσος. Από τις περιγραφές του Οδυσσέα πληροφορούμαστε ότι επρόκειτο για ένα δασώδες νησί με χαμηλό έδαφος στο οποίο υπήρχαν μεγάλοι δρόμοι, καθώς και ένα ποτάμι. Από τα μετέπειτα λόγια της Κίρκης, μαθαίνουμε ότι στο νησί υπήρχαν και σπήλαια. Σχετικά με την πανίδα του νησιού, αναφέρεται: ένα ελάφι, εξημερωμένοι από την Κίρκη ορεσίβιοι λύκοι και λιοντάρια, γουρούνια και πρόβατα.

Οι Αχαιοί έμειναν στο νησί ένα χρόνο και στη συνέχεια αναχώρησαν προς αναζήτηση του Τειρεσία, στον Άδη. Μετά το πέρας και αυτής της αποστολής, επέστρεψαν στην Αιαία για να ταφεί ο σύντροφος του Οδυσσέα, Ελπήνωρ, που είχε μείνει άταφος στο παλάτι της Κίρκης. Αφού ύψωσαν τύμβο, αναχώρησαν από το νησί με προορισμό την Ιθάκη.

Παραπομπές
----------

1. ↑  Ομήρου Οδύσσεια, Ραψ.ι, 31-32
2. ↑  κ, 308
3. ↑  κ, 196
4. ↑  κ, 149
5. ↑  κ, 159
6. ↑  κ, 404
7. ↑  κ, 158
8. ↑  κ, 212
9. ↑  κ, 243
10. ↑  λ, 4
11. ↑  μ, 9-15
Η βυζαντινή εικόνα **Άγιος Γεώργιος-Θεοτόκος-Άγιος Νικόλαος**  εκτίθεται στο Μουσείο Μπενάκη.

Περιγραφή
---------

Η Θεοτόκος εικονίζεται στη μέση,όρθια, κατενώοιον και πατάει σε υποπόδιο,ενώ κρατάει μπροστά στο στήθος της τον Ιησού, ο οποίος με το δεξί χέρι ευλογεί. Αριστερά παριστάνεται ο Άγιος Γεώργιος όρθιος κατενώπιον,φορώντας εσωτερικό ποδήρη χιτώνα και πάνω από αυτόν δεύτερο που φθάνει μέχρι τους μηρούς. Τέλος φορεί πάνω από όλα αυτά χλαμύδα. Στη δεξιά μεριά κρατάει σταυρό, ενώ το αριστερο χέρι το έχει μπροστά στο στήθος με την παλάμη στραμένη προς τα έξω. Δεξιά τέλος ο Άγιος Νικόλαος όρθιος, φέροντας την ιερατική του στολή και ευλογώντας με το δεξί χέρι ενώ με το αριστερό χέρι κρατάει κλειστό ευαγγέλιο.

Τεχνικά χαρακτηριστικά
----------------------

Η τεχνική απόδοση των προσώπων και των γυμνών μερών της εικόνας συνίσταται στην απόδοση των φώτων με λεπτές λευκές γραμμές πάνω στην όχι πολύ σκοτεινού χρώματος (προπλασμού) απόδοσής τους. Ο τύπος του ενδύματος του Αγίου Γεωργίου , με τον κοντό μέχρι των μυρρών χιτώνα , προερχόμενο από παρανόηση ενός στρατιωτικού ενδύματος που το βρίσκουμε σε μιρογραφίες του 12ου αι. μας κάνει να τοποθετήσουμε αυτήν την εικόνα στις αρχές του 15ου αι.

Παραπομπές
----------

1. ↑  Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936, σελ.7
2. ↑  Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936,σελ.8,9

Πηγές
-----

* Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936
**Η ώρα στο Ουζμπεκιστάν** είναι 5 ώρες μπροστά από τον UTC, η UTC+05:00. Πλέον δεν χρησιμοποιείται θερινή ώρα, αλλά χρησιμοποιόταν κατά την Σοβιετική περίοδο. 

Πριν από την διάλυση της Σοβιετικής ένωσης υπήρχαν δύο ζώνες ώρας στο Ουζμπεκιστάν. Ακόμη στην σοβιετική περίοδο υπήρχαν σε σχεδόν όλες τις ζώνες χρήση θερινής ώρας. Το δυτικό μέρος χρησιμοποιούσε την **ώρα Σαμαρκάνδης**5 ώρες τον χειμώνα και 6 το καλοκαίρι από τονUTC. Το ανατολικό μέρος χρησιμοποιούσε την **ώρα Τασκένδης** 6 ώρες τον χειμώνα και 7 ώρες μπροστά το καλοκαίρι από τον UTC.Το 1991 τα ρολόγια δεν μετακινήθηκαν μια ώρα μπροστά την άνοιξη για να υπάρχει θερινή ώρα μόνο το καλοκαίρι. Μετά η Τασκένδη και το ανατολικό Ουζμπεκιστάν μετακινήθηκαν μια ώρα πίσω και το αποτέλεσμα ήταν μια ενιαία ζώνη ώρας 5 ώρες μπροστά από τον UTC.

Δείτε επίσης
------------

* GMT
* Ζώνη ώρας
* UTC+05:00
* Ουζμπεκιστάν

Παραπομπές
----------

1. ↑  «Daylight saving time dates for Uzbekistan – Samarkand between 1990 and 1999». Timeanddate.com. Ανακτήθηκε στις 2 Μαΐου 2012.
2. ↑  «Daylight saving time dates for Uzbekistan – Tashkent between 1990 and 1999». Timeanddate.com. Ανακτήθηκε στις 2 Μαΐου 2012.
Το **Vought O5U** ήταν μονοκινητήριο αναγνωριστικό υδροπλάνο το οποίο αναπτύχθηκε για το Πολεμικό Ναυτικό των ΗΠΑ την δεκαετία του 1930. Πέραν του αρχικού πρωτοτύπου δεν κατασκευάστηκαν άλλα αεροσκάφη διότι στο σχετικό διαγωνισμό επελέγη το ανταγωνιστικό Curtiss SOC Seagull.

Σχεδιασμός και ανάπτυξη
-----------------------

Το Ναυτικό ζήτησε από τρεις εταιρείες να αναπτύξουν υδροπλάνα αναγνωριστικά τα οποία θα εκτοξεύονταν με καταπέλτη από κύριες μονάδες επιφανείας του στόλου. Βάσει των απαιτήσεων αυτά θα ήταν διπλάνα με αναδιπλούμενες πτέρυγες, τα οποία θα διέθεταν ένα κεντρικό πλωτήρα. Τα τρία σχέδια που συμμετείχαν στον διαγωνισμό ήταν το XO2D-1 της Douglas, το XO3C-1 της Curtiss και το XO5U-1. 
Το τελευταίο προωθούνταν από κινητήρα Pratt & Whitney R-1340-12 και πραγματοποίησε την παρθενική του πτήση στις 8 Μαΐου 1934.

Στις συγκριτικές δοκιμές το αναγνωριστικό της Curtiss κρίθηκε ανώτερο, με αποτέλεσμα η εξέλιξη των άλλων δύο αεροσκαφών να τερματισθεί. Στα 1937 το μοναδικό O5U που κατασκευάστηκε βρίσκονταν στις εγκαταστάσεις του Naval Aircraft Factory στην Φιλαδέλφεια της Πενσυλβάνια. It crashed in May 1938.

Δείτε επίσης
------------

### Παρόμοια αεροσκάφη

* Curtiss O3C
* Douglas O2D

Παραπομπές
----------

1. 1 2  Michael O'Leary (November 2002). «Heroic Seagull». *Air Classics*. .
2. ↑  Larkins, William T. "U.S. Navy Aircraft 1921-1941 / U.S. Marine Corps Aircraft 1914-1959", Orion Books, a division of Crown Books, New York, 1988, Library of Congress card number 88-17753, ISBN 0-517-56920-5, page 202.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Vought O5U** |

* Andrade, John (1979). *U.S.Military Aircraft Designations and Serials since 1909*. Midland Counties Publications. ISBN 0-904597-22-9.

  


|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αεροσκάφη Vought/LTV Aerospace |
| --- |
|  |
| Μαχητικά | 
* VE-7/VE-8/VE-9
* V-141
* V-143
* FU
* XF2U
* XF3U
* F4U
* XF5U
* F6U
* F7U
* F8U/F-8/XF8U-3
* Model 1600
 |
|  |
| Ναυτικής αναγνώρισης/επιθετικά | 
* O2U
* O3U
* O4U
* O5U
* OS2U
* XSO2U
* SU
* SBU
* SB2U
* XSB3U
* TBU
* AU
* A2U
* A-7
* YA-7F
 |
|  |
| Πειραματικά | 
* XC-142
* V-173
* XS2U
* XWU
 |
|  |
| Ονομασίες | 

|  |  |
| --- | --- |
| *Corsair* | 
* O2U
* SBU
* F4U/AU
* A-7 (II)
 |
|  |
| Άλλες ονομασίες | 
* Crusader (I/II)
* Crusader III
* Cutlass
* Kingfisher
* Pirate
* Sea Wolf
* Vindicator
 |

 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
 |

 |
Η ώρα στο Τατζικιστάν δίνεται από την ώρα Τατζικιστάν (TJT) (UTC+05:00). Σήμερα το Τατζικιστάν δεν τηρεί τη θερινή ώρα.[1] Το αναγνωριστικό IANA για την ώρα Τατζικιστάν είναι το Asia/Dushanbe.

Βάση δεδομένων ζώνης ώρας IANA
------------------------------

Τα δεδομένα του Τατζικιστάν από το αρχείο zone.tab της βάσης δεδομένων ζώνης ώρας IANA είναι τα παρακάτω. Οι στήλες επισημασμένες με το \* είναι οι στήλες του zone.tab από μόνο του.

| κωδικός χώρας\* | Συνεταγμένες\* | Ζώνη ώρας\* | Σχόλια\* | Μετατόπιση UTC |
| --- | --- | --- | --- | --- |
| TJ | +3835+06848 | Asia/Dushanbe |  | UTC+05:00 |

Ιστορία
-------

Οι ιστορικές ζώνες ώρας για το Τατζικιστάν (ως δημοκρατία της Σοβιετικής Ένωσης και ανεξάρτητο κράτος)[2] είναι οι παρακάτω:

| Από | Έως | Ζώνη | Θερινή ώρα |
| --- | --- | --- | --- |
| 2 Μαΐου 1924 | 21 Ιουνίου 1930 | UTC+5 | όχι |
| 21 Ιουνίου 1930 | 1 Απριλίου 1981 | UTC+6 | όχι |
| 1 Απριλίου 1981 | 31 Μαρτίου 1991 | UTC+6 | ναι |
| 31 Μαρτίου 1991 | 9 Σεπτεμβρίου 1991 | UTC+5 | ναι |
| 9 Σεπτεμβρίου 1991 | σήμερα | UTC+5 | ναι |

Από το 1924 έως το 1991 το Τατζικιστάν βρισκόταν πάντα 3 ώρες μπροστά από την Ώρα Μόσχας.

Παραπομπές
----------

1. ↑   Time zone in Dushanbe, Tajikistan
2. ↑
Πρόκειται για έναν Instant Messenger. Διατίθεται δωρεάν μέσω του επίσημου site του trillian, ενώ υπάρχει και η pro έκδοση (professional) που πωλείται. Στην ελεύθερη έκδοσή του, το trillian δεν περιέχει διαφημίσεις (όπως συνηθίζεται από άλλους messengers), ούτε και spyware.

Το trillian υποστηρίζει λογαριασμούς από AIM, ICQ, MSN, Yahoo Messenger και IRC, ενώ μπορείς να έχεις παραπάνω από μία ταυτότητες στον ίδιο υπολογιστή.

Αυτή τη στιγμή το trillian έχει φτάσει μέχρι την έκδοση 3.1. Μπορεί να δουλέψει σε υπολογιστή με Microsoft Windows 98 ή μεταγενέστερα, με 64MB μνήμη RAM και 30MB ελεύθερο χώρο στον σκληρό δίσκο.

Εξωτερικοί Δεσμοί
-----------------

* Το επίσημο site του Trillian
**Άγιος Γεώργιος (ναρκαλιευτικό)**

Το ***Άγιος Γεώργιος*** ήταν ένα ελληνικό ιστιοφόρο αλιευτικό το οποίο και επιτάχθηκε για ανάγκες του Πολεμικού Ναυτικού και των συμμαχικών δυνάμεων στη περίοδο 1941 - 1944. Μετά τον κατάπλου του στη Μέση Ανατολή εξοπλίσθηκε ανάλογα για ναρκαλιεία και τέθηκε στη διάθεση των Συμμαχικών Δυνάμεων. Μαζί με το Θάλεια παρελήφθη στη Μέση Ανατολή στις 22 Αυγούστου 1941.

Τα επίτακτα πλοία, διαφόρων τύπων, που είχαν μετασκευαστεί για να χρησιμοποιηθούν για την αλιεία μαγνητικών ναρκών ήταν: Αλκανέτ, Χρήστος, Θάλεια Ι, Σεβαστή, Λίβανος, **Άγιος Γεώργιος**, Λύκος, Τασία και Παλλάς.

Επέστρεψε στην Ελλάδα μετά την απελευθέρωση οπότε και διαγράφηκε από την δύναμη του τότε Βασιλικού Ναυτικού (πριν από τον Οκτώβριο του 1944).